Darn eus an triadoù ne reont nemet menegiñ strolladoù tri den gant un dra bennak boutin etrezo, evel an tri barzh skoemp eus Enez Vreizh, met e darn all e kaver un tamm displeg a-wechoù. Krediñ a reer e oa bet ijinet ar stumm-se gant ar varzhed vrezhon (Kembreiz a lavar int Kembreiz evel-just) evel un doare da zerchel soñj pa oant o sevel o barzhonegoù ha danevelloù, betek dont da vezañ un doare displegañ el lennegezh kembraek. En danevell Culhwch ac Olwen da skouer, ez eus triadoù e korf an istor.